Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 66 58/2002. (XI. 29.) OM. rendelet a fórumon elhangzott, korábban a nemzeti és etnikai kisebbségi jogok országgyûlési biztosa által is
Paragraph Index: 1260

66 58/2002. (XI. 29.) OM. rendelet a fórumon elhangzott, korábban a nemzeti és etnikai kisebbségi jogok országgyûlési biztosa által is javasolt változtatásokat megvalósította. Integrációs normatíva A résztvevõk a munkacsoport ülésén legtöbbet az újonnan bevezetésre kerülõ integrációs normatívával foglalkoztak. Az oktatási minisztérium képviselõje az integrációs normatíva lényegét a következõképpen összegezte: a támogatás célja, hogy az intézmény fenntartó önkormányzatokat a szegregáció helyett az integráció megvalósítására motiválják. A normatíva összege az eddigi legmagasabb: 51 000/fõ/év. Az integrációs normatíva igénybevételének feltétele, hogy a szegregált gyerekek minimum 10%-át integráltan neveljék. A normatíva azokban az intézményekben vehetõ igénybe, amelyekben maximum 80%-os a roma tanulók aránya. Az integrált oktatás a létezõ szelekciós mechanizmusok minimalizálására irányul, amely az intézményszerkezettõl függõen lehet iskolák közötti, és iskolán belüli. Az integrációs normatívával kapcsolatban a munkacsoport résztvevõi számos kérdést és kritikát fogalmaztak meg, amelyeket a normatíva bevezetése elõtt célszerû lett volna átgondolni:67 • Ez az intézkedés is visszaélésekhez vezethet, hiszen a havi 51 000 forint arra ösztönzi az iskolákat, hogy mindenáron megszerezzék és megtartsák a támogatást. Nem a lényeget, a valós integrációt értékeli a normatíva, nem a ténylegesen létrejött eredményt méri. Félõ, hogy ebben az esetben is, a cigány kisebbségi oktatási normatívához hasonlóan megteremtõdik a kijátszás lehetõsége. • Ahhoz, hogy valaki megkapja ezt a normatívát elõször szegregálnia kell a cigány gyermekeket, hogy utána bizonyítani tudja: integrál. Mi a biztosíték arra, hogy ennek érdekében nem indul-e el egy sajátos szegregációs folyamat is? Melyik intézmény fogja kapni a normatívát: amelyiknek „sikerül” megszabadulnia a „többlet” cigány gyermektõl a megfelelõ arány érdekében? Ha igen, akkor mi motiválja majd a másik iskolát, hogy átvegye a tanulót? • Túl szûk azoknak a köre, akik után igénybe vehetõ a normatíva, illetve igazságtalan is, mivel nem csak az alapfokú végzettséggel rendelkezõ szülõknek nincs állása. Nem jelentõs a különbség a szakmunkás végzettségû, de többnyire munkanélküli szülõk és a nyolc általánossal rendelkezõ szülõk életmódja és lehetõségei között. • Helytelen a normatívát a kiegészítõ családi pótlékhoz kötni. Sok család nem veszi igénybe ezt a segélyt, nem tud róla, vagy alacsony igényérvényesítési képessége miatt nem jut hozzá, holott anyagi helyzete alapján jogosult lenne rá. • A szakmával való párbeszéd hiánya és a nyilvánosság kizárása sok félreértést és ellenérzést eredményezhet, ezért az integrációs program gyakorlati megvalósításába be kell vonni az érintett feleket is. Hibás az a szemlélet, amely elõször a finanszírozási keretet hozza létre, és csak késõbb teremti meg a szakmai tartalmat, programot a gyermekek integrálására. Rengeteg problémát eredményezhet, ha kidolgozott szakmai program, illetve elõítéletesség elleni tréning nélkül cigány gyermekeket csoportosítanak át más osztályokba. Egyrészt a cigány gyermekek a pedagógusok felkészültségének hiányában egy év alatt kieshetnek az oktatásból, másrészt a tanárok részére szervezett elõítéletesség-kezelõ program nélkül csak még rosszabb élmények érhetik õket. • A normatíva bevezetése elõtt nem tisztázták, hogy mi lesz a nemzetiségi oktatással (például a Gandhi Gimnázium támogatásával) a cigányság körében. • Kimaradnak a normatívából azok az iskolák, amelyek szinte kizárólag cigány gyermekeket oktatnak, ha nincsen másik iskola a településen, illetve ha a környéken csak hasonló iskolák találhatók. 1.2.3. Felsõoktatási munkacsoport A résztvevõk fontosnak tartották a fórum összehívását, amely hosszú idõ után ismét a hazai kisebbségi oktatásra irányította a figyelmet. A munkacsoportban elhangzott vélemények, észrevételek az alábbiak szerint öszszegezhetõk: Az oktatás szerepe a kisebbségi identitás megõrzésében A jelenlévõk többségének véleménye szerint, a rendszerváltást követõen a hazai nemzetiségek helyzete, különösen az identitásuk megõrzésében tovább romlott. A nemzetiségi oktatási intézményekre egyre nagyobb feladat hárul a nyelvi és „az önismereti” tudnivalók közvetítésében, gyakran a megfelelõ feltételek biztosítása nélkül.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes